Hannes Tamjärv

Hannes Tamjärv (sündinud 1. aprillil 1961) on eesti ettevõtja ja pankur, kes on tuntud Rocca al Mare Kooli asutamise poolest.

 Elulugu 

Tamjärv oli 1991–1996 Hansapanga juhatuse esimees ja seejärel 1999. aastani samas nõukogu esimees.

Ta on 1999. aastal loodud eraõigusliku Rocca al Mare Kooli üks asutajaid ja on siiani kooli nõukogu esimees. 2015. aasta sügisel avati tema eestvõttel Marbellas eesti õppekeelega Rocca al Mare kool Hispaanias.

2008. aasta detsembrist kuulub Tamjärv LHV Panga nõukokku.

Tammjärvele kuulus ka 2,4% ettevõttest Nelja Energia, mis müüdi 2018. aastal Eesti Energiale (selle osaluse väärtus oli 6,9 miljonit eurot). Jüri Mõis ja Hannes Tamjärv investeerisid osa enda osaluse müügist saadud rahaettevõttesse Roofit Solar Energy OÜ. Samuti kuulub Tamjärv taastuvenergia ja elektrifitseerimise valdkonna idufirmadesse investeeriva ettevõtte Sunly Startup OÜ osanike ringi."Mis on saanud Eesti suurima tuuleenergia tootja Nelja Energia müügist teenitud miljonitest?" Delfi Ärileht, 24. november 2019

Tunnustus
1994 – aasta ärimees 
1995 – aasta ärijuht
2002 – Eesti Kaubandus-Tööstuskoja I klassi aumärk
2010 – Valgetähe III klassi teenetemärk

Isiklikku
30. juunil 2010 abiellus ta oma elukaaslase Dina Tertsusega. Neil on kaks tütart ning mõlemal on varasematest kooseludest samuti üks tütar."Hannes Tamjärv sai taas isaks" Õhuleht, 12. november 2010

 Viited 

Välislingid
Rocca al Mare kooli ajalugu
Inga Raitar, "Hannes Tamjärv – pankurist koolipapaks", Postimees, 28. august 1999
Sirje Tohver, "Ühe mehe unistus sai teoks", Õpetajate Leht, 8. september 2000
Hannes Tamjärv võttis juuni viimasel päeval naise, publik.ee, 6. juuli 2010
"Tabamatu pankur Hannes Tamjärv ja kaks panka" Postimees, 4. veebruar 2010
""RADARI" VIDEO | Hannes Tamjärv: rahapuudus on mõttetu põhjus lapse šokeerimiseks" Õhtuleht, 8. detsember 2015 

Kategooria:Eesti ettevõtjad
Kategooria:Valgetähe III klassi teenetemärgi kavalerid
Kategooria:Sündinud 1961